
Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC



	Bucureşti,
	4 mai 2010

	Nr.
	26/1107


AVIZ

asupra proiectului de Lege privind aprobarea Ordonanţei Guvernului nr.11/2010 pentru modificarea şi completarea Legii nr.458/2002 privind calitatea apei potabile
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, pentru dezbatere şi avizare, în procedură obişnuită, prin adresa nr. PL.x 186 din 19 aprilie 2010, cu proiectul de Lege privind aprobarea Ordonanţei Guvernului nr.11/2010 pentru modificarea şi completarea Legii nr.458/2002 privind calitatea apei potabile.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de lege mai sus menţionat în şedinţa din 4 mai 2010.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu  două amendamente admise care sunt redate în anexa la prezentul aviz. 
    PREŞEDINTE



   

SECRETAR


SULFINA BARBU

  
MIHAI CRISTIAN  APOSTOLACHE
Întocmit,
Expert, Monica Dima
Consultant, Nicoleta Toma
Anexă

Amendamente admise

	Nr.

crt.
	Text Ordonanţei Guvernului nr.11/2010 pentru modificarea şi completarea Legii nr.458/2002 privind calitatea apei potabile

	Amendamente Comisie

(autorul amendamentelor)
	Motivare

	1.
	
4. Articolul 14 se modifică şi va avea următorul cuprins:

“Art.14. – (1) In situaţii excepţionale şi pentru zone geografice delimitate, Ministerul Sănătăţii, prin Institutul de Sănătate Publică, la propunerea autorităţilor administraţiei publice locale, poate înainta o cerere specială Comisiei Europene pentru a obţine o prelungire a termenelor perioadelor de tranziţie prevăzute în tratatul de Aderare a României la Uniunea Europeană. Perioada suplimentară nu depăşeşte trei ani; la încheierea acestei perioade, are loc o reexaminare, ale cărei rezultate se înaintează Comisiei Europene, care poate, pe baza reexaminării, să autorizeze o a doua prelungire a termenului cu până la trei ani.

(2) Prevederile alin.(1) nu se aplică apei destinate consumului uman, oferite spre vânzare în sticle sau recipiente.


(3) Cererea prevăzută la alin.(1), motivată corespunzător, expune dificultăţile întâmpinate şi cuprinde cel puţin toate informaţiile indicate la art.91 alin.(1).


(4) Ministerul Sănătăţii, prin direcţiile de sănătate publică judeţene, respective a municipiului Bucureşti, precum şi autorităţile administraţiei publice locale se asigură că populaţia afectată de cerere este informată rapid şi în mod corespunzător cu privire la rezultatul cererii. In plus, dacă este necesar, Ministerul Sănătăţii prin direcţiile de sănătate publică judeţene, respective a municipiului Bucureşti se asigură că se oferă consiliere anumitor grupuri vulnerabile din cadrul populaţiei pentru care cererea prezenta un risc pentru sănătate.


(5) In Tabelul 2*) “Parametrii chimici” de la Anexa 1 “Parametrii de calitate ai apei potabile” se fac următoarele modificări: sintagma “Dicloretan ((g/l)” se înlocuieşte cu sintagma “1.2. Dicloretan ((g/l)” iar sintagma “Tetracloretan şi Tricloretenă ((g/l) (suma concentraţiilor compuşilor specificaţi)” se înlocuieşte cu sintagma “Tetracloretena şi Tricloretenă ((g/l) (suma concentraţiilor compuşilor specificaţi)”. 

	Se abrogă. 

Autor: Comisia pentru administraţie publică, amenajarea teritoriului şi echilibru ecologic

	Acest articol este caduc, având în vedere că articolul 15 din Directiva 98/83/CE a cărui transpunere  şi-a încetat aplicabilitatea, România nu va putea solicita Comisiei extinderea perioadelor tranzitorii acordate în Tratatul de Aderare.
Prin urmare este necesară abrogarea art.14 din OuG 11/2010.

	2. 
	
_____________
	
După punctul 5 se introduc două noi puncte, punctul 6 şi punctul 7 care vor avea  următorul conţinut:


„6.În tabelul 3 ”Parametrii indicatori” din Anexa nr.1 „Parametrii de calitate ai apei potabile”, la parametrul „Clor rezidual liber 12)” se introduce  Nota12 cu următorul conţinut: „12) Sau orice alt parametru considerat reprezentativ pentru procedeul de dezinfecţie”


7. La punctul 1.2. din Anexa nr.2 „Monitorizarea de control şi de audit”,  Nota nr.2 se completează după cum urmează: ”2) Clorul rezidual liber trebuie să reprezinte minimum 80% din clorul rezidual total. Acest parametru este obligatoriu numai acolo unde este utilizat clorul sau substanţele clorigene pentru dezinfecţie.”

Autor: Sulfina Barbu - Grupul parlamentar al PD-L

	Iniţial, în Legea 458/2002 era prevăzut parametrul „Clor rezidual liber” în tabelul 3 ”Parametrii indicatori” din Anexa nr.1 „Parametrii de calitate ai apei potabile” deoarece în lipsa echipamentelor de monitorizare microbiologică, existenţa clorului rezidual liber reprezenta dovada dezinfectării.

Clorul nu este însă singurul dezinfectant autorizat pentru procesul de dezinfecţie, prin urmare în tabelul la care am făcut referire trebuie adăugată menţiunea că este admis orice alt  parametru considerat reprezentativ pentru procedeul de dezinfecţie. 

Această menţiune există deja în HG 974/2004 care aprobă Normele de supraveghere, inspecţie sanitară şi monitorizare a calităţii apei potabile, adoptată în temeiul Legii 458/2002

În Directiva 98/83/CE privind calitatea apei potabile, nu există parametrul „Clor rezidual liber” nici ca parametru indicator nici ca parametru de analizat.

